Neuvoston 14 päivänä huhtikuuta 1997 vahvistama YHTEINEN KANTA (EY) N:o 21/97 neuvoston asetuksen (EY) N:o .../97 antamiseksi yhteisistä säännöistä harjoitettaessa kansainvälistä henkilöliikennettä linja-autoilla annetun neuvoston asetuksen (ETY) N:o 684/92 muuttamisesta



Virallinen lehti nro C 164 , 30/05/1997 s. 0001



Neuvoston 14 päivänä huhtikuuta 1997 vahvistama YHTEINEN KANTA (EY) N:o 21/97 neuvoston asetuksen (EY) N:o . . ./97 antamiseksi yhteisistä säännöistä harjoitettaessa kansainvälistä henkilöliikennettä linja-autoilla annetun neuvoston asetuksen (ETY) N:o 684/92 muuttamisesta (97/C 164/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan 1 kohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 C artiklassa määrättyä menettelyä (3), sekä katsoo, että 1) perustamissopimuksen 75 artiklan 1 kohdan a alakohdan mukaan yhteisen liikennepolitiikan toteuttaminen edellyttää muun muassa sellaisten yhteisten sääntöjen antamista, joita sovelletaan kansainväliseen maanteiden henkilöliikenteeseen, 2) tällaisista yhteisistä säännöistä säädetään yhteisistä säännöistä harjoitettaessa kansainvälistä henkilöliikennettä linja-autoilla 16 päivänä maaliskuuta 1992 annetussa neuvoston asetuksessa N:o 684/92 (4), 3) asetuksen (ETY) N:o 684/92 20 artiklassa säädetään, että komissio antaa neuvostolle 1 päivään heinäkuuta 1995 mennessä kertomuksen tämän asetuksen soveltamisesta ja että neuvosto päättää 1 päivään tammikuuta 1997 mennessä komission ehdotuksesta menettelyn yksinkertaistamista koskevista säännöistä, mukaan lukien kertomukseen sisältyvistä päätelmistä riippuen myös lupien poistamisesta, 4) kansainvälisen linja-autoliikenteen eri palvelujen määritelmiä olisi yksinkertaistettava ja parannettava; kyseinen liikenne voidaan luokitella säännölliseksi liikenteeksi, säännölliseksi erityisliikenteeksi ja satunnaisliikenteeksi, ja ilmaisu edestakaisliikenne voidaan näin ollen poistaa, 5) olisi säädettävä järjestelmästä, jossa satunnaisliikenteen, säännöllisen erityisliikenteen ja omaan lukuun harjoitettavan liikenteen markkinoille pääsy ei edellyttäisi lupaa, 6) säännöllinen liikenne olisi säilytettävä luvanvaraisena ja samalla olisi kyseisen liikenteen harjoittamisen edellytyksiin saatava lisää joustavuutta, 7) liikennemuotojen välisen kilpailun säilyttämiseksi olisi rautatieliikenteen eriyisasema linja-autoliikenteen aloittamisen osalta poistettava tietyn määräajan kuluttua, 8) liikennetoiminnan valvonnan helpottamiseksi olisi kaikilla liikennemuodoilla harjoitettavaa, toisen lukuun tapahtuvaa kansainvälisen maanteiden henkilöliikennettä varten vaadittava yhteisön liikennelupa, joka laaditaan yhdenmukaisen mallin mukaan ja joka myönnetään nopeaa ja tehokasta hallinnollista menettelyä noudattaen, 9) on tarpeen lisätä eräiden määräaikojen joustavuutta lupien antamismenettelyn osalta, 10) jäsenvaltioiden tehtävänä on toteuttaa tämän asetuksen täytäntöön panemiseksi tarvittavat toimenpiteet, erityisesti seuraamukset, joiden on oltava tehokkaita, suhteellisia ja vakuuttavia, 11) olisi tarpeen säätää, että asetuksen kuljetusasiakirjoja koskevien täytäntöönpanotoimenpiteiden toteuttamisessa komissiota avusta neuvoa-antava komitea, 12) olisi tarpeen säätää asianmukainen määräaika yhteisön liikenneluvan käyttöönotolle, ja 13) tämän asetuksen soveltamista olisi seurattava komission antaman kertomuksen perusteella. ON ANTANUT TÄMÄN ASETUKSEN: 1 artikla Muutetaan asetus (ETY) N:o 684/92 seuraavasti: 1) 2 artiklassa: - lisätään 1.1 kohtaan alakohta seuraavasti: "Liikenteen harjoittamisen edellytysten mukauttaminen ei vaikuta liikenteen säännöllisyyteen.", - poistetaan 1.2 kohdan d alakohta, - poistetaan 1.3 kohdasta sanat "lisäajoneuvojen ja lyhyempien väliaikojen käyttöä,", - poistetaan 2 kohta, - korvataan 3.1 kohta seuraavasti: "3.1 Satunnaisliikenne on liikennettä, joka ei vastaa säännöllisen liikenteen määritelmää, säännöllinen erityisliikenne mukaan luettuna, ja jolle on erityisesti ominaista, että siinä on kyse toimeksiantajan tai liikenteenharjoittajan omasta aloitteesta muodostetun ryhmän kuljettamisesta. Sellaisen väliaikaisen tai rinnakkaisliikenteen järjestämiseen, joka on verrattavissa olemassa olevaan säännölliseen liikenteeseen ja joka palvelee sen kanssa samaa asiakaskuntaa, on haettava lupaa II jaksossa säädettyä menettelyä noudattaen.", - poistetaan 3.2 kohta, - korvataan 3.4 kohdan toisessa alakohdassa sanat "kuultuaan jäsenvaltioita" sanoilla "16 a artiklassa säädettyä menettelyä noudattaen", - korvataan 4 kohta seuraavasti: "4. Liikenne omaan lukuun on liikennettä, jonka luonnollinen henkilö tai oikeushenkilö voittoa tai kaupallista hyötyä tavoittelematta järjestää, jos: - liikenne on vain kyseisen luonnollisen henkilön tai oikeushenkilön tavanomaisen toiminnan lisäksi tulevaa toimintaa; - liikenteeseen käytetyt ajoneuvot ovat kyseisen luonnollisen henkilön tai oikeushenkilön omaisuutta tai tämä on ostanut ne osamaksulla tai ne on hankittu pitkäaikaisella vuokrasopimuksella ja jos kyseisen luonnollisen henkilön tai oikeushenkilön henkilökuntaan kuuluva tai luonnollinen henkilö itse ajaa niitä.". 2) Korvataan 3 artiklan 1 kohdassa ensimmäinen luetelmakohta seuraavasti: "- hänellä on oikeus harjoittaa sijoittautumisvaltiossa linja-autolla säännöllistä liikennettä, säännöllinen erityisliikenne tai satunnaisliikenne mukaan lukien;". 3) Lisätään artikla seuraavasti: "3 a artikla Yhteisön liikennelupa 1. Kansainvälistä henkilöliikennettä linja-autoilla harjoitettaessa on 3 artiklan 1 kohdan arviointiperusteet täyttävällä liikenteenharjoittajalla oltava sijoittautumisjäsenvaltion toimivaltaisten viranomaisten antama, tämän asetuksen liitteessä olevan mallin mukainen yhteisön liikennelupa. 2. Sijoittautumisjäsenvaltion toimivaltaisten viranomaisten on annettava liikenneluvan haltijalle yhteisön liikenneluvan alkuperäiskappale, jota liikenteenharjoittaja säilyttää, sekä sellainen määrä oikeaksi todistettuja jäljennöksiä, joka vastaa yhteisön liikenneluvan haltijan kansainväliseen henkilöliikenteeseen käyttämien niiden ajoneuvojen lukumäärää, jotka ovat joko täysin tämän omistuksessa taikka muulla tavoin tämän hallinnassa esimerkiksi osamaksu-, vuokra- tai leasing-sopimuksella. 3. Yhteisön liikennelupa laaditaan liikenteenharjoittajan nimiin. Tämä ei saa siirtää sitä kolmansille osapuolille. Oikeaksi todistettua jäljennöstä yhteisön liikenneluvasta on pidettävä ajoneuvossa, ja se on esitettävä tarkastusviranomaisen pyynnöstä. 4. Yhteisön liikennelupa annetaan viideksi vuodeksi kerrallaan, minkä jälkeen se voidaan uudistaa. 5. Yhteisön liikennelupa korvaa sijoittautumisjäsenvaltion toimivaltaisten viranomaisten antaman asiakirjan, joka osoittaa, että liikenteenharjoittaja on hyväksytty kansainvälisen maanteiden henkilöliikenteen markkinoille. 6. Sijoittautumisjäsenvaltion toimivaltaisten viranomaisten on tarkistettava liikennelupahakemuksen jättämisen yhteydessä ja sen jälkeen vähintään joka viides vuosi, täyttääkö liikenteenharjoittaja edelleen 3 artiklan 1 kohdasssa tarkoitetut vaatimukset. 7. Jos 3 artiklan 1 kohdassa tarkoitetut vaatimukset eivät täyty, sijoittautumisjäsenvaltion toimivaltaisten viranomaisten on kieltäydyttävä antamasta tai uudistamasta yhteisön liikennelupaa ja perusteltava kieltäytymisensä. 8. Jäsenvaltioiden on varmistettava, että yhteisön liikenneluvan hakija tai haltija voi valittaa sijoittautumisjäsenvaltion toimivaltaisten viranomaisten päätöksestä evätä taikka ottaa pois tai peruuttaa kyseinen liikennelupa. 9. Jäsenvaltioiden on vuosittain viimeistään 31 päivänä tammikuuta ilmoitettava komissiolle niiden liikenteenharjoittajien lukumäärä, jotka olivat yhteisön liikenneluvan haltijoita edellisen vuoden 31 päivänä joulukuuta, sekä kyseisenä päivänä liikenteessä olleita ajoneuvoja vastaavan oikeiksi todistettujen jäljennösten määrä. 10. Jäsenvaltiot voivat päättää, että yhteisön liikennelupa antaa oikeuden myös kansallisen liikenteen harjoittamiseen.". 4) Korvataan 4 artikla seuraavasti: "4 artikla Markkinoille pääsy 1. Edellä 2 artiklan 3.1 kohdassa tarkoitetun satunnaisliikenteen harjoittaminen ei edellytä lupaa. 2. Edellä 2 artiklan 1.2 kohdassa tarkoitetun säännöllisen erityisliikenteen harjoittaminen ei edellytä lupaa, jos sitä koskee järjestäjän ja liikenteenharjoittajan välinen sopimus. 3. Tyhjien ajoneuvojen kuljettaminen 1 ja 2 kohdassa tarkoitetun liikenteen yhteydessä ei myöskään edellytä lupaa. 4. Edellä 2 artiklan 1.1 kohdan ensimmäisessä alakohdassa tarkoitettu säännöllinen liikenne sekä säännöllinen erityisliikenne, jos sitä ei koske järjestäjän ja liikenteenharjoittajan välinen sopimus, ovat luvanvaraisia 5 10 artiklan mukaisesti. 5. Omaan lukuun harjoitettavan liikenteen järjestämisestä säädetään 13 artiklassa.". 5) Korvataan II jakson otsikko seuraavasti: "LUVANVARAINEN SÄÄNNÖLLINEN LIIKENNE". 6) 5 artiklassa: - korvataan 1 kohdan toisen alakohdan ensimmäinen lause seuraavasti: "Jos yritykset toimivat yhdessä harjoittaakseen säännöllistä liikennettä, lupa on annettava kaikkien yritysten nimiin." - korvataan 2 kohdan ensimmäinen virke seuraavasti: "2. Lupa on voimassa enintään viisi vuotta." - korvataan 3 kohdan d alakohta seuraavasti: "d) pysähdykset ja aikataulut." - korvataan 4 kohdassa sanat "jäsenvaltioita kuultuaan" sanoilla "16 a artiklassa säädettyä menettelyä noudattaen" - korvataan 5 kohta seuraavasti: "5. Lupa oikeuttaa sen haltijan tai haltijat hoitamaan säännöllistä liikennettä kaikkien niiden jäsenvaltioiden alueilla, joiden kautta matkareitti kulkee." - lisätään uusi kohta seuraavasti: "6. Säännöllistä liikennettä harjoittava liikenteenharjoittaja voi käyttää lisäajoneuvoja selviytyäkseen väliaikaisista ja poikkeuksellisista tilanteista. Tällöin liikenteenharjoittajan on varmistettava, että kyseisissä ajoneuvoissa on seuraavat asiakirjat: - jäljennös säännöllisen liikenteen harjoittamiseen oikeuttavasta luvasta, - jäljennös säännöllisen liikenteen harjoittajan ja sen yrityksen välisestä sopimuksesta, joka antaa lisäajoneuvot käyttöön, tai vastaava asiakirja, - oikeaksi todistettu jäljennös säännöllisen liikenteen harjoittajalle myönnetystä yhteisön liikenneluvasta." 7) Muutetaan 6 artikla seuraavasti: - korvataan 1 kohta seuraavasti: "1. Säännöllistä liikennettä koskevat lupahakemukset on esitettävä sen jäsenvaltion toimivaltaiselle viranomaiselle, jäljempänä `lupaviranomainen`, jonka alueella lähtöpaikka sijaitsee. `Lähtöpaikalla` tarkoitetaan jompaa kumpaa liikenteen päätepysäkkiä." - korvataan 2 kohdassa sanat "jäsenvaltioita kuultuaan" sanoilla "16 a artiklassa säädettyä menettelyä noudattaen." - korvataan 3 kohta seuraavasti: "3. Luvan hakijan on annettava lupahakemuksensa tueksi kaikki tarpeellisiksi katsomansa tai lupaviranomaisen pyytämät täydentävät tiedot ja erityisesti säännöllinen ajosuunnitelma, jonka avulla voidaan valvoa ajo- ja lepoaikoja koskevan yhteisön lainsäädännön noudattamista, sekä jäljennös 3 a artiklassa tarkoitetusta yhteisön liikenneluvasta toisen lukuun harjoitettavaa kansainvälistä maanteiden henkilöliikennettä varten.". 8) Korvataan 7 artikla seuraavasti: "7 artikla Lupamenettely 1. Lupa annetaan kaikkien niiden jäsenvaltioiden viranomaisten yhteisellä suostumuksella, joiden alueella matkustajia otetaan kyytiin tai jätetään kyydistä. Lupaviranomaisen on toimitettava yhdessä oman arvionsa kanssa hakemuksen jäljennös ja jäljennökset kaikista muista tarpeellisista asiakirjoista mainituille viranomaisille sekä niiden jäsenvaltioiden toimivaltaisille viranomaisille, joiden alueet ylitetään ottamatta matkustajia kyytiin tai jättämättä matkustajia kyydistä. 2. Niiden jäsenmaiden toimivaltaisten viranomaisten, joilta on pyydetty suostumusta, on ilmoitettava päätöksensä lupaviranomaisille kahden kuukauden kuluessa. Tämä määräaika lasketaan vastaanottotodistuksesta ilmenevästä lausuntopyynnön vastaanottopäivästä. Jos lupaviranomainen ei ole saanut vastausta tämän määräajan kuluessa, katsotaan viranomaisten, joilta on pyydetty lausuntoa, antaneen suostumuksensa, ja lupaviranomainen antaa luvan. Niiden jäsenvaltioiden viranomaiset, joiden alue ylitetään ottamatta matkustajia kyytiin tai jättämättä matkustajia kyydistä, voivat ilmoittaa huomionsa lupaviranomaiselle ensimmäisessä alakohdassa mainitun määräajan kuluessa. Jollei 7 ja 8 kohdasta muuta johdu, lupaviranomaisen on tehtävä päätös neljän kuukauden kuluessa siitä, kun liikenteenharjoittaja on jättänyt hakemuksen. 4. Lupa myönnetään, jollei: a) hakija ole kykenemätön harjoittamaan hakemuksen mukaista liikennettä niillä välineillä, jotka hänellä on käytössään, b) hakija ole aikaisemmin jättänyt noudattamatta kansallisia tai kansainvälisiä tieliikennesäännöksiä ja erityisesti kansainvälisen tieliikenteen lupaehtoja ja -vaatimuksia tai ole vakavasti rikkonut tieturvallisuutta koskevia säännöksiä, erityisesti ajoneuvoja koskevia vaatimuksia ja kuljettajien ajo- ja lepoaikoja, c) lupaehtoja ole jätetty noudattamatta, kun kyse on luvan uudistamisen hakemisesta, d) voida osoittaa, että kyseinen liikenne vaarantaisi suoraan luvan jo saaneen säännöllisen liikenteen toiminnan, lukuun ottamatta tapauksia, joissa kyseistä säännöllistä liikennettä hoitaa vain yksi liikenteenharjoittaja tai liikenteenharjoittajaryhmä, e) osoittaudu, että liikennettä, jota lupa koskee, ole tarkoitus harjoittaa vain kannattavimmilla olemassa olevilla yhteyksillä. f) jäsenvaltio yksityiskohtaisen selvityksen perusteella katso, että kyseinen liikenne aiheuttaisi vakavaa haittaa sellaisen vertailukelpoisen rautatieliikenteen kannattavuudelle, jota harjoitetaan kyseisillä suorilla reiteillä. Tämän säännöksen nojalla tehtävät päätökset sekä niiden perustelut on annettava tiedoksi kyseisille liikenteenharjoittajille. Jos kansainvälinen linja-autoilla harjoitettava liikenne aiheuttaa vakavaa haittaa sellaisen vertailukelpoisen rautatieliikenteen kannattavuudelle, jota harjoitetaan kyseisillä suorilla reiteillä, jäsenvaltio voi 1 päivästä tammikuuta 2000 lukien komission suostumuksella jättää väliaikaisesti soveltamatta tai peruuttaa luvan harjoittaa kansainvälistä liikennettä linja-autoilla annettuaan kuusi kuukautta tätä ennen kyseiselle liikenteenharjoittajalle asiaa koskevan ennakkoilmoituksen. Liikenteenharjoittajan tarjoamat muiden maantieliikenteen harjoittajien hintoja alemmat hinnat tai se, että joku muu maantieliikenteen harjoittaja jo harjoittaa liikennettä kyseisellä yhteydellä, ei ole yksin peruste luvan hylkäämiselle. 5. Lupaviranomainen sekä kaikkien niiden jäsenvaltioiden toimivaltaiset viranomaiset, joiden on oltava mukana 1 kohdassa tarkoitetussa sopimusmenettelyssä, voivat hylätä hakemukset ainoastaan tämän asetuksen mukaisilla syillä. 6. Jos 1 kohdassa tarkoitettu menettely sopimukseen pääsemiseksi ei johda tulokseen, asia voidaan saattaa komission käsiteltäväksi viiden kuukauden kuluessa siitä, kun liikenteenharjoittaja on jättänyt hakemuksen. 7. Kuultuaan kyseisiä jäsenvaltioita komissio tekee kymmenen viikon kuluessa päätöksen, joka tulee voimaan kolmenkymmenen päivän kuluttua siitä, kun asiasta on ilmoitettu kyseisille jäsenvaltioille. 8. Komission päätöstä sovelletaan siihen asti, kun kyseisten jäsenvaltioiden kesken päästään sopimukseen. 9. Kun tässä artiklassa säädetty menettely on saatettu päätökseen, lupaviranomaisen on ilmoitettava päätöksestään kaikille 1 kohdassa tarkoitetuille viranomaisille ja lähetettävä niille tarvittaessa jäljennös luvasta; kauttakulkujäsenvaltioiden toimivaltaiset viranomaiset voivat ilmoittaa, etteivät ne halua tällaisia tietoja.". 9) Lisätään 8 artiklan 3 kohdan toiseen alakohtaan sanan "maksuja"eteen sana "vuorovälejä,". 10) Poistetaan 9 artiklan 4 kohta. 11) Korvataan III jakson otsikko seuraavasti: "SATUNNAISLIIKENNE JA MUU LIIKENNE, JOKA EI OLE LUVANVARAISTA". 12) Korvataan 11 artikla seuraavasti: "11 artikla Kuljetuskirja 1. Edellä 4 artiklan 1 kohdassa tarkoitettua liikennettä harjoitettaessa vaaditaan kuljetuskirja. 2. Liikenteenharjoittajan, joka harjoittaa satunnaisliikennettä, on täytettävä kuljetuskirja ennen jokaista matkaa. 3. Kuljetuskirjassa on oltava ainakin seuraavat tiedot: a) liikennemuoto, b) pääasiallinen reitti, c) kyseiset liikkeenharjoittajat. 4. Kuljetuskirjavihkoja saa sen jäsenvaltion toimivaltaisilta viranomaisilta, johon liikenteenharjoittaja on sijoittautunut, tai kyseisten viranomaisten nimeämältä elimeltä. 5. Komissio antaa kuljetuskirjan mallin sekä yksityiskohtaiset säännöt sen käytöstä 16 a artiklassa säädetyn menettelyn mukaisesti." 13) Poistetaan 12 artiklan ensimmäisestä alakohdasta ilmaus "kansainvälisessä majoituksen sisältävässä edestakaisliikenteessä tai". 14) 13 artiklassa: - poistetaan 2 kohta, - korvataan 3 kohdan 2 alakohdassa sanat "jäsenvaltioita kuultuaan" sanoilla "16 a artiklassa säädettyä menettelyä noudattaen". 15) 14 artiklassa: - poistetaan 1 kohdan johdanto-osasta sanat: "tai edestakaisliikenteessä", - korvataan 1 kohdan viimeinen luetelmakohta seuraavasti: "- kuljetuksen hinta.". 16) Korvataan 16 artikla seuraavasti: "16 artikla Seuraamukset ja keskinäinen avunanto 1. Sen jäsenvaltion toimivaltaisten viranomaisten, johon liikenteenharjoittaja on sijoittautunut, on peruutettava 3 a artiklassa säädetty yhteisön liikennelupa, jos luvanhaltija: - ei enää täytä 3 artiklan 1 kohdassa säädettyjä edellytyksiä, - on antanut virheellisiä tietoja niistä seikoista, jotka olivat tarpeen yhteisön liikenneluvan antamiseksi. 2. Lupaviranomaisen on peruutettava lupa, jos luvanhaltija ei enää täytä niitä edellytyksiä, joiden perusteella tämän asetuksen mukainen lupa on annettu, ja erityisesti, jos tätä pyytää jäsenvaltio, johon liikenteenharjoittaja on sijoittautunut. Viranomaisen on välittömästi ilmoitettava tästä kyseisen jäsenvaltion toimivaltaisille viranomaisille. 3. Jos on kyse tieliikenne- ja tieturvallisuussäännösten vakavasta rikkomisesta tai toistuvista vähäisistä rikkomuksista, erityisesti ajoneuvoja koskevien vaatimusten, kuljettajien ajo- ja lepoaikojen sekä 2 artiklan 1.3 kohdassa säädetyn väliaikaisen tai rinnakkaisliikenteen luvattoman harjoittamisen osalta, sen jäsenvaltion toimivaltaiset viranomaiset, johon rikkomuksen tehnyt liikenteenharjoittaja on sijoittautunut, voivat peruuttaa yhteisön liikenneluvan tai ottaa väliaikaisesti ja/tai osittain pois yhteisön liikenneluvan oikeaksi todistetut jäljennökset. Kyseiset seuraamukset on määriteltävä suhteessa yhteisön liikenneluvan haltijan rikkomuksen vakavuuteen ja luvan haltijalla kansainvälisessä liikenteessä olevien oikeaksi todistettujen jäljennösten kokonaismäärään. 4. Jäsenvaltioiden toimivaltaisten viranomaisten on kiellettävä liikenteenharjoittajaa harjoittamasta alueellaan tämän asetuksen mukaista kansainvälistä henkilöliikennettä, jos liikenteenharjoittaja on useaan oteeseen vakavasti rikkonut tieturvallisuussäännöksiä ja erityisesti niitä säännöksiä, jotka koskevat ajoneuvoja ja kuljettajien ajo- ja lepoaikoja. Ne ilmoittavat asiasta välittömästi kyseisen jäsenvaltion toimivaltaisille viranomaisille. 5. Jäsenvaltioiden on pyynnöstä annettava toisilleen kaikki niiden käytettävissä olevat tarpeelliset tiedot: - tämän asetuksen säännöksiä ja muita kansainvälisen henkilöliikenteen harjoittamista linja-autoilla koskevia yhteisön sääntöjä koskevista toisen jäsenvaltion liikkeenharjoittajan niiden alueella tekemistä rikkomuksista sekä niistä aiheutuneista seuraamuksista, - omien liikenteenharjoittajiensa toisen jäsenvaltion alueella tekemien rikkomusten seuraamuksista." 17) Lisätään artikla seuraavasti: "16 a artikla Niissä tapauksissa, joissa on viitattu tässä artiklassa säädettyyn menettelyyn, komissiota avustaa edellytyksistä, joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden henkilöliikennettä jäsenvaltiossa . . . annetussa neuvoston asetuksessa (EY) N:o . . ./97 (1) perustettu neuvoa-antava komitea, jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. (1) EYVL N:o L . . ., . . ., s. . . .". 18) Korvataan 19 artiklan toinen alakohta seuraavasti: "Jäsenvaltioiden on toteutettava eriyisesti toimenpiteet, jotka koskevat valvontakeinoja sekä seuraamuksia, joita sovelletaan tämän asetuksen säännösten vastaisiin rikkomuksiin, ja niiden on toteutettava kaikki tarvittavat toimenpiteet näiden seuraamusten täytäntöönpanon varmistamiseksi. Säädettyjen seuraamusten on oltava tehokkaita, suhteellisia ja vaikuttavia. Jäsenvaltioiden on ilmoitettava toteutetuista toimenpiteistä komissiolle viimeistään kahdentoista kuukauden kuluttua tämän asetuksen voimaantulosta ja mahdollisimman pian kaikista niitä koskevista myöhemmistä muutoksista. Jäsenvaltioiden on varmistettava, että kaikkia toimenpiteitä sovelletaan ilman liikenteenharjoittajien kansallisuuteen tai sijoittautumispaikkaan perustuvaa syrjintää." 19) Korvataan liite tähän asetukseen liitetyllä liitteellä. 2 artikla Jäsenvaltioiden on . . . päivään . . . kuuta . . . mennessä ja komissiota kuultuaan toteutettava tämän asetuksen täytäntöönpanon edellyttämät toimenpiteet ja ilmoitettava niistä komissiolle. 3 artikla Komissio antaa Euroopan parlamentille ja neuvostolle 31 päivään joulukuuta 1999 mennessä kertomuksen tämän asetuksen soveltamisen tuloksista. 4 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan . . . päivästä . . . kuuta . . . (5*), lukuun ottamatta 3 artiklaa, jota sovelletaan . . . päivästä . . . kuuta . . . (6**). Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta Puheenjohtaja (1) EYVL N:o C 203, 13.7.1996, s. 11. (2) Lausunto annettu 27 päivänä marraskuuta 1996 (EYVL N:o C 66, 3.3.1997, s. 23). (3) Euroopan parlamentin lausunto annettu 28 päivänä marraskuuta 1996 (EYVL N:o C 380, 16.12.1996, s. 40), neuvoston yhteinen kanta vahvistettu 14 päivänä huhtikuuta 1997 ja Euroopan parlamentin päätös tehty . . . päivänä . . . (sitä ei ole vielä julkaistu virallisessa lehdessä). (4) EYVL N:o L 74, 20.3.1992, s. 1. (5*) Kahdentoista kuukauden kuluttua tämän asetuksen voimaantulopäivästä. (6**) Kahdeksantoista kuukauden kuluttua tämän asetuksen voimaantulopäivästä. LIITE "LIITE EUROOPAN YHTEISÖ >KAAVION ALKU> (a) (Sininen kartonki - mitat DIN A 4) (Liikenneluvan ensimmäinen sivu) (Laadittava liikenneluvan antavan jäsenvaltion virallisella kielellä, sen kaikilla virallisilla kielillä taikka jollakin niistä) Liikenneluvan antaneen jäsenvaltion kansainvälinen tunnus (1) Toimivaltaisen viranomaisen tai toimielimen nimi LIIKENNELUPA N:o . . . toisen lukuun linja-autoilla harjoitettavaa maanteiden kansainvälistä henkilöliikennettä varten Tämän liikenneluvan haltija (2) . . . . saa yhteisön alueella harjoittaa kansainvälistä maanteiden henkilöliikennettä toisen lukuun 16 päivänä maaliskuuta 1992 annetussa neuvoston asetuksessa (ETY) N:o 684/92, sellaisena kuin se on viimeksi muutettuna asetuksella (EY) . . ./97, vahvistettujen edellytysten sekä tässä liikenneluvassa olevien yleisten määräysten mukaisesti. Huomautuksia: . . . . . Tämä liikennelupa on voimassa . - . Annettu . . paikka aika . (3) (1) (B) Belgia, (DK) Tanska, (D) Saksa, (GR) Kreikka, (E) Espanja, (F) Ranska, (IRL) Irlanti, (I) Italia, (L) Luxemburg, (NL) Alankomaat, (A) Itävalta, (P) Portugali, (FIN) Suomi, (S) Ruotsi, (UK) Yhdistynyt kuningaskunta. (2) Liikenteenharjoittajan nimi tai toiminimi ja täydellinen osoite. (3) Liikenneluvan antaneen toimivaltaisen viranomaisen tai toimielimen allekirjoitus ja leima. >KAAVION LOOPU> Yleiset määräykset 1. Tämä liikennelupa annetaan yhteisistä säännöistä harjoitettaessa kansainvälistä henkilöliikennettä linja-autoilla annetun neuvoston asetuksen 884/92 nojalla, sellaisena kuin se on muutettuna asetuksella (EY) . . ./97. 2. Tämän liikenneluvan ovat antaneet sen jäsenvaltion toimivaltaiset viranomaiset, johon on sijoittautunut toisen lukuun toimiva liikenteenharjoittaja: - jolla on oikeus harjoittaa sijoittautumisjäsenvaltiossa linja-autoilla säännöllistä liikennettä, mukaan lukien säännöllinen erityisliikenne, tai satunnaisliikennettä, - joka täyttää yhteisön säännöksissä vahvistetut edellytykset kansallisen ja kansainvälisen maanteiden henkilöliikenteen harjoittajan ammattiin pääsylle, - joka täyttää tieliikenneturvallisuutta koskevat säännökset kuljettajiin ja ajoneuvoihin sovellettavien vaatimusten osalta. 3. Liikennelupa oikeuttaa kaikilla liikenneyhteyksillä yhteisön alueella tehtävien matkojen osalta harjoittamaan toisen lukuun maanteitse kansainvälistä henkilöliikennettä: - jonka lähtö- ja määräpaikka ovat eri jäsenvaltioissa, myös kauttakulkuna yhden tai useamman jäsenvaltion tai kolmannen maan kautta, - jonka lähtöpaikka on jossakin jäsenvaltiossa ja määräpaikka kolmannessa maassa tai päinvastoin, myös kauttakulkuna yhden tai useamman jäsenvaltion tai kolmannen maan kautta, - kolmansien maiden välillä kauttakulkuna yhden tai useamman jäsenvaltion kautta, sekä ajoneuvojen kuljettamiseen tyhjillään näiden kuljetusten yhteydessä asetuksessa (ETY) N:o 684/92 säädetyin edellytyksin. Liikenteeseen, jossa lähtöpaikka on jossakin jäsenvaltiossa ja määräpaikka kolmannessa maassa tai päinvastoin, sovelletaan asetusta (ETY) N:o 684/92 sen jäsenvaltion alueella tehtävän matkan osalta, jossa matkustajia otetaan kyytiin tai jätetään kyydistä, siitä alkaen, kun tarvittava sopimus on tehty yhteisön ja kyseisen kolmannen maan välillä. 4. Liikennelupa on henkilökohtainen eikä sitä saa siirtää kolmannelle. 5. Liikenneluvan myöntäneen jäsenvaltion toimivaltainen viranomainen voi peruuttaa sen erityisesti, jos: - liikenteenharjoittaja ei enää täytä asetuksen (ETY) N:o 684/92 3 artiklan 1 kohdassa säädettyjä edellytyksiä, - liikenteenharjoittaja on antanut virheellisiä tietoja niistä seikoista, jotka olivat tarpeen yhteisön liikenneluvan antamiseksi tai uudistamiseksi, - liikenteenharjoittaja on rikkonut vakavasti tai useaan otteeseen lievästi tieliikenne- ja tieturvallisuussäännöksiä, erityisesti ajoneuvoja koskevien vaatimusten, kuljettajien ajo- ja lepoaikojen sekä 2 artiklan 1.3 kohdassa säädetyn väliaikaisen tai rinnakkaisliikenteen luvattoman harjoittamisen osalta. Sen jäsenvaltion toimivaltaiset viranomaiset, johon rikkomuksen tehnyt liikenteenharjoittaja on sijoittautunut, voivat myös peruuttaa yhteisön liikenneluvan tai ottaa väliaikaisesti ja/tai osittain pois yhteisön liikenneluvan oikeaksi todistetut jäljennökset. Kyseiset seuraamukset on määriteltävä suhteessa yhteisön liikenneluvan haltijan tekemän rikkomuksen vakavuuteen ja luvan haltijalla kansainvälisessä liikenteessä olevien oikeaksi todistettujen jäljennösten kokonaismäärään. 6. Liikenteenharjoittaja säilyttää liikenneluvan alkuperäiskappaletta. Kansainvälistä liikennettä harjoittavassa ajoneuvossa on oltava liikenneluvan oikeaksi todistettu jäljennös. 7. Liikennelupa on esitettävä tarkastusviranomaisen pyynnöstä. 8. Liikenneluvan haltijan on noudatettava kussakin jäsenvaltiossa siellä voimassa olevia, erityisesti kuljetuksia ja liikennettä koskevia lakeja, asetuksia ja hallinnollisia määräyksiä. 9. Säännöllinen liikenne on liikennettä, jolla huolehditaan henkilöliikenteestä määrätyin väliajoin määrätyllä reitillä ja jolla matkustajia otetaan kyytiin ja jätetään kyydistä ennalta vahvistetuissa pysähdyspaikoissa. Säännöllinen liikenne on kaikkien käytettävissä ja siihen voi tarvittaessa liittyä pakollinen paikanvaraus. Liikenteen harjoittamisen edellytysten mukauttaminen ei vaikuta liikenteen säännöllisyyteen. Säännöllinen liikenne on luvanvaraista. Säännöllinen erityisliikenne on säännöllistä liikennettä, jolla huolehditaan tiettyjen matkustajaryhmien kuljetuksesta ilman muita matkustajia määrätyin väliajoin määrätyllä reitillä ja jolla matkustajia otetaan kyytiin ja jätetään kyydistä ennalta vahvistetuissa pysähdyspaikoissa. Säännölliseen erityisliikenteeseen kuuluu erityisesti: a) työntekijöiden kuljettaminen kodin ja työpaikan välillä, b) koululaisten ja opiskelijoiden kuljettaminen kodin ja oppilaitoksen välillä, c) sotilaiden ja heidän perheidensä kuljettaminen kotipaikan ja kasarmin sijaintipaikan välillä. Se seikka, että liikennejärjestelyjä voidaan muunnella käyttäjien vaihtelevien tarpeiden mukaan, ei muuta säännöllisen erityisliikenteen luonnetta. Säännöllisen erityisliikenteen harjoittaminen ei edellytä lupaa, jos järjestäjän ja liikenteenharjoittajan tekemä sopimus koskee sitä. Sellaisen väliaikaisen tai rinnakkaisliikenteen järjestäminen, joka palvelee samaa asiakaskuntaa kuin olemassa oleva säännöllinen erityisliikenne, on luvanvaraista. Satunnaisliikenne on liikennettä, joka ei vastaa säännöllisen liikenteen määritelmää, säännöllinen erityisliikenne mukaan lukien, ja jolle on erityisesti ominaista, että siinä on kyse toimeksiantajan tai liikenteenharjoittajan omasta aloitteesta muodostetun ryhmän kuljettamisesta. Sellaisen väliaikaisen tai rinnakkaisliikenteen järjestämiseen, joka on verrattavissa olemassa olevaan säännölliseen liikenteeseen ja joka palvelee sen kanssa samaa asiakaskuntaa, on haettava lupa asetuksen (ETY) N:o 684/92 II jaksossa säädettyä menettelyä noudattaen. Tällaisen liikenteen harjoittaminen voi olla jossain määrin toistuvaa olematta sen vuoksi muuta kuin satunnaisliikennettä. Satunnaisliikenteen harjoittaminen ei edellytä lupaa." NEUVOSTON PERUSTELUT I JOHDANTO Komissio antoi 10 päivänä toukokuuta 1996 neuvostolle Euroopan yhteisön perustamissopimuksen 75 artiklan 1 kohtaan perustuvan ehdotuksen asetukseksi yhteisistä säännöistä harjoitettaessa kansainvälistä henkilöliikennettä linja-autoilla annetun asetuksen (ETY) N:o 684/92 muuttamisesta (1). Euroopan parlamentti antoi lausuntonsa 28 päivänä marraskuuta 1996 (2), ja talous- ja sosiaalikomitea omansa 27 päivänä marraskuuta 1996 (3). Euroopan parlamentin lausunnon huomioon ottaen komissio toimitti neuvostolle muutetun ehdotuksen 28 päivänä helmikuuta 1997 (4). Neuvosto vahvisti yhteisen kantansa Euroopan yhteisön perustamissopimuksen 189 c artiklan mukaisesti 14 päivänä huhtikuuta 1997. II EHDOTUKSEN TARKOITUS Komission muutetun ehdotuksen tarkoituksena on yksinkertaistaa ja selventää voimassa olevan asetuksen säännöksiä sekä edistää markkinoiden vapauttamista. Siihen sisältyy erityisesti: - kansainvälisen edestakaisliikenteen luokan poistaminen; kyseiseen luokkaan kuuluva liikenne sisällytetään säännölliseen liikenteeseen tai satunnaisliikenteeseen sen ominaispiirteistä riippuen, - satunnaisen jäljelle jäävän liikenteen luokan poistaminen, - kaiken säännöllisen erityisliikenteen vapauttaminen (lupaa ei vaadita, jos on olemassa ne kattava sopimus), - "kaupunkiliikenteeksi raja-alueilla" kutsutun kahden tai useamman jäsenvaltion välisen säännöllisen kaupunki- tai esikaupunkiliikenteen sulkeminen asetuksen soveltamisalan ulkopuolelle, - omaan lukuun harjoitettavan liikenteen vapauttaminen; kyseisessä liikenteessä vaaditaan vastedes vain todistus, - satunnaisliikenteen määritelmän parantaminen ja yksinkertaistaminen, - yhteisön liikenneluvan käyttöönotto linja-autoilla harjoitettavassa kansainvälisessä henkilöliikenteessä. Yhteisön liikenneluvalla korvattaisiin sijoittautumisjäsenvaltion antamat asiakirjat, joissa todistetaan, että liikenteenharjoittajalla on lupa harjoittaa kyseiseen luokkaan luettavaa kansainvälistä liikennettä. Jäsenvaltioiden tekemien tarkastusten helpottamiseksi, erityisesti satunnaisliikenteen osalta, liikennelupa toimisi todisteena siitä, että liikenteenharjoittajalla on sijoittautumisjäsenvaltiossa oikeus harjoittaa kyseistä liikennettä, että hän täyttää ammattiin pääsyä koskevat yhteisön säännökset ja että hän täyttää tieliikenneturvallisuutta koskevat säännökset. Liikenteenharjoittaja, jolle on myönnetty yhteisön liikennelupa, voisi näin ollen harjoittaa kansainvälistä liikennettä muussa jäsenvaltiossa kuin sijoittautumisvaltiossa ilman, että hänen olisi esitettävä todistuksia, lukuun ottamatta erityislupaa säännöllisen liikenteen osalta ja kuljetuskirjaa satunnaisliikenteen osalta. Liikennelupajärjestelmä helpottaisi niin ikään seuraamusten täytäntöönpanoa. Ajoneuvossa on oltava jäljennös vain säännöllisen liikenteen harjoittajalle kuuluvasta yhteisön liikenneluvasta, eikä lisäajoneuvoja käyttöön asettavaa yritystä vaadita antamaan jäljennöstä liikenneluvasta, vaikka sillä sellainen olisi. - säännöllisen linja-autoliikenteen ja säännöllisen rautatieliikenteen välisen vapaan kilpailun palauttaminen poistamalla asetuksessa (ETY) N:o 684/92 olevan 7 artiklan 4 kohdan b alakohdan ii alakohdassa oleva säännös, - eräiden säännöllisen liikenteen lupamenettelyn piiriin kuuluvien määräaikojen pidentäminen, - eräiden asetuksessa säädettyjen hallinnollisten menettelyjen yhdenmukaistaminen ja yksinkertaistaminen, - asetuksen täytäntöönpano 1 päivästä kesäkuuta 1996. Komission ehdotuksessa liikennepalvelujen eri luokat jaotellaan ja kullekin luokalle vahvistetaan markkinoille pääsyä koskeva menettely seuraavasti: - säännöllinen liikenne: luvanvarainen, - säännöllinen erityisliikenne: lupaa ei edellytetä minkään palvelun osalta (jos järjestäjän ja liikenteenharjoittajan välinen sopimus kattaa sen), - satunnaisliikenne: minkäänlaista lupaa ei edellytetä, - omaan lukuun harjoitettava liikenne: minkäänlaista lupaa ei edellytetä. III YHTEISEN KANNAN ERITTELY Neuvoston yhteinen kanta vastaa olennaisilta osiltaan komission ehdotusta, mutta siihen sisältyy eräitä muutoksia, joista tärkeimmät ovat seuraavat: a) Kaupunkiliikenne raja-alueilla Asetuksen (ETY) N:o 684/92 2 artiklan 1.2 kohdan d alakohdassa ja 4 artiklan 2 kohdassa katsotaan, että kaupunkiliikenne raja-alueilla kuuluu säännöllisen erityisliikenteen luokkaan ja ettei sen harjoittaminen edellytä lupaa, jos järjestäjän ja liikenteenharjoittajan tekemä sopimus kattaa sen. Komissio ehdottaa, että raja-alueilla harjoitettavaa kaupunkiliikennettä pidettäisiin säännöllisen liikenteen erityistapauksena, mutta että lupamenettelyn vapauttamista koskeva yhteisön säännöstö pidettäisiin voimassa. Siksi komissio ehdottaa, että - 1 artiklan 1 kohdan osalta lisätään voimassa olevan asetuksen 2 artiklan 1.1 kohtaan alakohta, jossa määritellään kaupunkiliikenne raja-alueilla, - 1 artiklan 2 kohdan osalta poistetaan voimassa olevan asetuksen 2 artiklan 1.2 kohdan d alakohta, - 4 artiklan 2 kohdan osalta (jossa ilmaistaan, mitkä liikennepalvelut eivät edellytä lupaa, jos on olemassa ne kattava sopimus) lisätään viittaus kaupunkiliikenteeseen raja-alueilla. Yhteisen kannan 1 artiklan uuden 1 kohdan toiseen luetelmakohtaan sisältyy ainoastaan voimassa olevan asetuksen 2 artiklan 1.2 kohdan d alakohdan poistaminen. Raja-alueilla harjoitettavan kaupunkiliikenteen katsotaan kuuluvan säännölliseen liikenteeseen, joka on luvanvaraista, jos jäsenvaltiot eivät sovella asetuksen (ETY) N:o 684/92 18 artiklaa ja sovi kahdenvälisesti tai monenvälisesti sen vapauttamisesta. b) Eräiden liikenteenharjoittamisen edellytysten muuttaminen säännöllisen liikenteen osalta: väliajat Yhteisen kannan 1 artiklan 1 kohdan kolmannessa luetelmakohdassa (asetuksen 2 artiklan uusi 1.3 kohta) ja 1 artiklan 9 kohdassa (asetuksen 8 artiklan 3 kohdan uusi toinen alakohta) säädetään säännölliseen liikenteeseen sovellettavan järjestelmän joustavoittamisesta väliaikojen muuttamisen osalta. c) Neuvoa-antavan komitean perustaminen Asetusehdotuksen mukaan neuvoa-antava komitea avustaisi komissiota, kun tämä toteuttaa erityisesti kuljetusasiakirjoja koskevia täytäntöönpanotoimenpiteitä (ks. 1 artiklan 1 kohdan seitsemäs luetelmakohta (asetuksen 2 artiklan 3.4 kohdan toinen alakohta), 6 kohdan neljäs luetelmakohta (asetuksen 5 artiklan 4 kohta), 7 kohdan toinen luetelmakohta (asetuksen 6 artiklan 2 kohta), 12 kohta (asetuksen 11 artiklan 5 kohta), 14 kohdan toinen luetelmakohta (asetuksen 13 artiklan 3 kohdan toinen alakohta) ja 17 kohta (asetuksen 16 a artikla). d) Säännöllisen linja-autoliikenteen ja vastaavan rautatieliikenteen välinen kilpailu Asetuksessa (ETY) N:o 684/92 olevan 7 artiklan 4 kohdan b alakohdan ii alakohdassa säädetään, että säännöllistä liikennettä koskeva lupahakemus voidaan hylätä, jos voidaan osoittaa, että tällainen liikenne vaikuttaisi vakavasti vastaavan rautatieliikenteen elinkelpoisuuteen kyseisillä suorilla rataosuuksilla. Komission ehdotuksessa palautetaan vapaan kilpailun periaate eri liikennemuotojen välille. Tätä varten se ehdottaa voimassa olevan asetuksen 7 artiklan 4 kohdan b alakohdan ii alakohdan poistamista. Neuvoston yhteisen kannan 1 artiklan 8 kohdassa, asetuksen uuden 7 artiklan 4 kohdan f alakohta, säädetään, että jäsenvaltio voi 31 päivään joulukuuta 1999 yksityiskohtaisen tarkastelun perusteella hylätä säännöllistä kansainvälistä linja-autoliikennettä koskevan lupahakemuksen osoittamalla, että tällainen liikenne vaikuttaisi vakavasti vastaavan rautatieliikenteen elinkelpoisuuteen kyseisillä suorilla rataosuuksilla. Jäsenvaltio ilmoittaa tehdystä päätöksestä ja sen perusteluista niille liikenteenharjoittajille, joita asia koskee. Yhteisessä kannassa säädetään suojalausekkeen soveltamisesta 1 päivästä tammikuuta 2000: jäsenvaltio voi komission suostumuksella keskeyttää tai peruuttaa edellä mainitun säännöksen perusteella myöntämänsä luvan ilmoitettuaan asiasta liikenteenharjoittajalle kuuden kuukauden irtisanomisajan puitteissa. e) Paikalliset retket Komissio ehdottaa, että asetuksen (ETY) N:o 684/92 12 artikla poistettaisiin. Kyseisessä artiklassa säädetään, että kansainvälisessä majoituksen sisältävässä edestakaisliikenteessä tai kansainvälisessä satunnaisliikenteessä liikenteenharjoittaja voi tehdä paikallisia retkiä muussa kuin sellaisessa jäsenvaltiossa, johon liikenteenharjoittaja on sijoittautunut. Yhteisen kannan 1 artiklan 13 kohdan mukaan 12 artikla säilytetään, koska kansainvälisen liikenteen yhteydessä tehdyt paikalliset retket ovat kansainvälisen liikenteen osa, jos ne on suunnattu kansainvälisen liikenteenharjoittajan paikalle tuomille matkustajille, jotka eivät asu kyseisessä jäsenvaltiossa. Ilmaus "kansainvälisessä majoituksen sisältävässä edestakaisliikenteessä" poistetaan, koska yhteiseen kantaan sisältyy komission ehdotuksen mukaisesti edestakaisliikenteen luokan poistaminen ja siinä majoituksen sisältävä edestakaisliikenne rinnastetaan satunnaisliikenteeseen. f) Asetuksen täytäntöönpanon ajankohta Yhteisen kannan 4 artiklan mukaan asetus pannaan täytäntöön kahdentoista kuukauden kuluttua sen voimaantulosta, mutta 1 artiklan 3 kohdan (asetuksen uusi 3 a artikla) mukaista yhteisön liikennelupaa aletaan soveltaa kahdeksantoista kuukauden kuluttua asetuksen voimaantulosta ottaen huomioon toteutettavien toimenpiteiden mutkikkuus. IV EUROOPAN PARLAMENTIN TARKISTUKSET 1. Neuvoston hyväksymät Euroopan parlamentin tarkistukset a) Komission muutetussa ehdotuksessa esitetyt: Neuvosto noudatti komission ehdotusta hyväksyen seuraavien Euroopan parlamentin tarkistusten sisällön, joskaan ei aina sanamuotoa: - johdanto-osan kahdeksannen kappaleen osalta tarkistuksen 5 se osa, joka koskee yhteisön liikenneluvan myöntämismenettelyä, - 1 artiklan 1 kohdan viidennen luetelmakohdan osalta tarkistuksen 12 se osa, jonka tarkoituksena on korvata asetuksen 2 artiklan 3.1 kohdassa oleva uutta satunnaisliikenteen määrittelyä koskeva ensimmäinen kohta, - 1 artiklan 1 kohdan kahdeksannen luetelmakohdan osalta tarkistus 13, jonka tarkoituksena on korvata asetuksen 2 artiklan 4 kohdassa oleva omaan lukuun harjoitettavan liikenteen määritelmä, - 1 artiklan 3 kohdan osalta tarkistus 17, jonka tarkoituksena on sisällyttää asetukseen säännös, uusi 3 a artikla, jossa säädettäisiin yhteisön liikenneluvan perustamisesta kansainvälisen henkilöliikenteen harjoittamiseen linja-autoilla, - 1 artiklan 6 kohdan kuudennen luetelmakohdan osalta tarkistus 18, jonka tarkoituksena on sisällyttää asetuksen 5 artiklaan lisäajoneuvoja koskeva uusi 6 kohta, b) Tarkistukset, joita komissio ei ole esittänyt muutetussa ehdotuksessaan 3 artiklaan sisältyy tarkistuksen 24 se osa, jonka mukaan komissio antaa tämän asetuksen täytäntöönpanon tuloksia koskevan kertomuksen neuvoston lisäksi myös Euroopan parlamentille. Ottaen huomioon asetuksen antamiseen tarvittava määräaika yhteisessä kannassa säädetään kertomuksen esittämisen määräajaksi 31. joulukuuta 1999, eikä tarkistuksessa esitetty 1. heinäkuuta 1998. 2. Neuvoston hylkäämät Euroopan parlamentin tarkistukset a) Komission muutetussa ehdotuksessa esitetyt: Neuvoston mielestä ei ollut tarpeen hyväksyä tarkistusta 1, jonka tarkoituksena on sisällyttää asetukseen uusi johdanto-osan kappale, jossa muistutetaan, että vapauttamisen ja asteittaisen yhteiskunnallis-taloudellisen, verotuksellisen ja teknisen yhdenmukaistamisen on tapahduttava samanaikaisesti henkilöiden maantiekuljetusten alalla. b) Komission muutetussa ehdotuksessa osittain esitetyt: Kuten edellä III a kohdassa on esitetty, neuvosto katsoi kaupunkiliikenteen raja-alueilla olevan säännöllistä liikennettä, eikä se hyväksynyt tarkistuksessa 11 esitettyä asetuksen (ETY) N:o 684/92 2 artiklan muuttamista eikä tarkistuksessa 6 esitettyä vastaavan johdanto-osan kappaleen sisällyttämistä asetukseen, koska molempien tarkistusten tarkoituksena on sisällyttää asetuksen soveltamisalaan kansainvälinen säännöllinen kaupunkiliikenne, esikaupunkiliikenne ja alueliikenne, odotettaessa, että neuvosto vahvistaa julkisten liikennepalvelujen lupien myöntämistä koskevan yleisen lainsäädännön. Neuvosto ei hyväksynyt tarkistuksen 7 sitä osaa, jonka myös komissio oli hylännyt ja jossa viitataan yhteisön toiminta-ohjelmaan ja Euroopan parlamentin päätöslauselmaan. Neuvosto ei myöskään hyväksynyt komission esittämää tarkistuksen 7 sitä osaa, jonka tarkoituksena on sisällyttää asetukseen linja-autoliikenteen täydellistä saatavuutta käsittelevä johdanto-osan kappale. Neuvoston mielestä siinä on kyse asiasta, joka on ratkaistava yhteisön erityisen lainsäädännön puitteissa. c) Tarkistukset, joita komissio ei ole sisällyttänyt muutettuun ehdotukseensa: Neuvosto ei hyväksynyt: - Tarkistusta 2, jonka tarkoituksena on sisällyttää asetukseen johdanto-osan kappale, jossa käyttäjälle annettaisiin vapaus valita liikennemuoto sillä edellytyksellä, että hän pyrkii yhteen yhteisen liikennepolitiikan tavoitteeseen, nimittäin tieliikenteen vähentämiseen. Neuvosto muistuttaa, että linja-autoilla harjoitetun henkilöliikenteen vähentäminen ei kuulu yhteisen liikennepolitiikan tavoitteisiin. - Tarkistuksia 3 ja 12 (viimeksi mainitusta sitä osaa, joka ei koske satunnaisliikenteen uutta määritelmää), joiden tarkoituksena on sisällyttää asetukseen johdanto-osan kappale ja yksi säännös, joissa kansainväliset matkustajaliikennepalvelut luokitellaan uudelleen jakamalla ne vain kahteen luokkaan: säännölliset ja epäsäännölliset liikennepalvelut (jälkimmäiset jakautuisivat edelleen erityisliikenteeseen ja satunnaisliikenteeseen). Uudesta luokituksesta seuraa muitakin tarkistuksia, nimittäin tarkistukset 4, 22 ja 23, joista ensimmäisen tarkoituksena on muuttaa yhtä johdanto-osan kappaletta, toisen yhtä osastoa ja kolmannen yhtä säännöstä. Neuvosto pitää parempana säilyttää eri liikenneluokkien voimassa olevat nimitykset ennallaan, sillä ne tunnetaan hyvin ja niiden muuttamisesta voisi aiheutua ongelmia toimijoille. Sitä paitsi säännöllisten erityisliikennepalvelujen sisällyttäminen epäsäännöllisiin liikennepalveluihin ei ole hyväksyttävää, koska suurin osa säännöllisiin erityisliikennepalveluihin kuuluvaksi määriteltyä liikennettä kuuluu säännöllisiin liikennepalveluihin. - Tarkistusta 12 (satunnaisliikenteen uusi määritelmä, toinen alakohta), jonka tarkoituksena on sisällyttää satunnaisliikenteen määritelmään jäsenvaltion mahdollisuus saattaa satunnaisliikenne luvan alaiseksi silloin, kun se katsoo tämän liikenteen "vaarantavan välittömästi jo sallittujen säännöllisten liikennepalvelujen olemassaolon". Neuvosto huomauttaa, että asetuksen (ETY) N:o 684/92 7 artiklan 4 kohdan b alakohdan mukaisesti lupahakemus voidaan hylätä, "jos voidaan osoittaa, että kyseinen liikenne vaarantaisi välittömästi jo sallitun säännöllisen liikenteen harjoittamisen, paitsi silloin, kun kyseistä säännöllistä liikennettä harjoittaa yksi ainoa liikenteenharjoittaja tai liikenteenharjoittajien ryhmä". Näin ollen kyseistä satunnaisliikennettä harjoitettaisiin hyvin harvoin. - Tarkistuksen 5 osaa, jonka tarkoituksena on muuttaa yhtä johdanto-osan kappaletta (yhteisen kannan johdanto-osan kahdeksas kappale) siten, että yhteisön liikennelupa vaaditaan myös omaan lukuun harjoitettavalle liikenteelle. Huomautettuaan, että Euroopan parlamentin olisi pitänyt ehdottaa myös säännöstä tätä varten, neuvosto korosti, ettei omaan lukuun harjoitettavalle liikenteelle ole aihetta vaatia yhteisön liikennelupaa, sillä tällaiset liikenteenharjoittajat eivät täytä yhteisön säännöstön mukaisia edellytyksiä kansallisen ja kansainvälisen maanteiden henkilöliikenteen harjoittajan ammattiin pääsystä. - Tarkistusta 8, jonka tarkoituksena on sisällyttää asetukseen johdanto-osan kappale, jossa muistutetaan komission aikomuksista asetuksen soveltamisalan laajentamisen osalta. Neuvosto katsoo, ettei tähän asetukseen ole aiheellista sisällyttää mainitunlaista muistutusta. - Tarkistuksia 9 ja 26, joiden tarkoituksena on sisällyttää asetukseen johdanto-osan kappale ja säännös, joiden mukaan komissio esittää ennen 30 päivänä kesäkuuta 1997 asetuksen (ETY) N:o 684/92 kodifioidun tekstin, jossa on mukana myös kaksi komission asetusta, joista toinen koskee valvonta-asiakirjoja ja toinen kansainvälistä matkustajaliikennettä. Neuvosto katsoo, että kodifiointi ei kuulu asetuksen tavoitteeseen, ja että on parempi olla sisällyttämättä komission asetuksia neuvoston asetukseen, sillä mikäli asetuksia olisi myöhemmin mukautettava, se voisi tapahtua vain neuvoston asetuksella. - Tarkistusta 10, jonka tarkoituksena on sisällyttää asetukseen johdanto-osan kappale, jonka mukaan neuvoston on tarpeen antaa komissiolle valtuudet aloittaa neuvottelut kolmansien maiden kanssa muusta kuin satunnaisesta kansainvälisestä henkilöliikenteestä linja-autoilla. Neuvosto katsoo, että tarkistus ei kuulu asetuksen tavoitteeseen. - Tarkistuksia 15 ja 16, joiden tarkoituksena on muuttaa voimassa olevan asetuksen 3 artiklassa säädettyjä markkinoillepääsyehtoja siten, että sekä toisen että omaan lukuun harjoitettavan liikenteen on täytettävä kuljettajiin ja ajoneuvoihin sovellettavien normien osalta voimassa olevassa asetuksessa säädettyjen liikenneturvallisuussäännösten lisäksi myös sosiaaliasioita koskevat säännökset. Neuvosto katsoo, että tarkistus ei kuulu asetuksen tavoitteeseen. - Tarkistusta 19, jonka tarkoituksena on muuttaa asetuksen (ETY) N:o 684/92 6 artiklaa (yhteisen kannan 1 artiklan 7 kohdan ensimmäinen luetelmakohta) siten, että lupahakemukset säännöllisen liikenteen harjoittamiseksi rajoitettaisiin vain sellaiseen liikenteeseen, jota harjoitettaisiin linjoilla, joilla jo harjoitetaan julkista liikennettä. Neuvosto katsoo, että tarkistus ei ole selkeä, koska kääntäen voidaan ymmärtää, että ensimmäisenä liikennettä harjoittavan ei tarvitse hakea lupaa; - Tarkistusta 20, jonka tarkoituksena on muuttaa asetuksen (ETY) N:o 684/92 7 artiklan 4 kohdan b alakohtaa (yhteisen kannan 1 artiklan 8 kohta) siten, että saadakseen luvan harjoittaa säännöllistä liikennettä hakijalla ei saa olla vakavia rikkeitä ajoneuvon katsastusta koskevien säännösten osalta, kun yhteisessä kannassa tarkoitetaan ajoneuvoihin sovellettavien normien rikkomista. Neuvosto katsoo, että on parempi antaa laajempialainen säännös siten, että otetaan huomioon myös muut ajoneuvoihin sovellettavat säännöt. - Tarkistusta 21, jonka tarkoituksena on muuttaa asetuksen (ETY) N:o 684/92 7 artiklan 4 kohdan d alakohtaa (yhteisen kannan 1 artiklan 8 kohta), jossa säädetään, että liikennelupaa ei myönnetä, jos liikenne, jonka harjoittamiseksi sitä haetaan, vaarantaa jo aiemmin luvan saaneen säännöllisen liikenteen harjoittamisen. Tarkistuksen tarkoituksena on selventää luvan hylkäämisen syitä, koska sen mukaan toimivaltaisten viranomaisten on hylättävä liikennelupa, jos liikenne, jonka harjoittamiseksi sitä haetaan, horjuttaa jo aiemmin luvan saaneen säännöllisen kaupunki- ja alueliikenteen harjoittamisen taloudellista tasapainoa. Neuvosto huomauttaa, että tarkistus on ristiriidassa tarkistuksen 11 kanssa, jonka mukaan säännöllinen kaupunki-, esikaupunki- ja alueliikenne ei kuulu asetuksen soveltamisalaan. - osaa tarkistuksesta 24. Kuten edellä on esitetty, neuvosto hyväksyy tarkistuksen sen osan, joka koskee komission kertomusta Euroopan parlamentille ja neuvostolle tämän asetuksen täytäntöönpanon tuloksista, todeten kuitenkin, että kertomusta ei voida esittää ennen 1. heinäkuuta 1998, koska tämä asetus annetaan luultavasti vain vuotta aikaisemmin. Neuvosto katsoo lisäksi, että tässä vaiheessa ei ole aiheellista pyytää komissiolta tarkistuksessa esitettyä uutta asetusehdotusta asetuksen (ETY) N:o 684/92 soveltamisalan laajentamisesta edelleen, koska yhteisessä kannassa jo säädetään asetuksen soveltamisalan laajentamisesta. - Tarkistusta 25, jonka tarkoituksena on vahvistaa asetuksen täytäntöönpanon ajankohdaksi 30. kesäkuuta 1997. Kuten edellä kohdassa III f on esitetty, neuvosto katsoo, että jäsenvaltioille olisi annettava kahdentoista kuukauden määräaika asetuksen voimaantulosta tarpeellisten asetuksen täytäntöönpanotoimenpiteiden vahvistamiseksi, ja kahdeksantoista kuukauden määräaika yhteisön liikenneluvan soveltamistoimenpiteiden vahvistamiseksi. (1) EYVL N:o C 203, 13.7.1996, s. 11. Asetus (ETY) N:o 684/92: EYVL N:o L 74, 20.3.1992, s. 1. (2) EYVL N:o C 380, 16.12.1996, s. 40. (3) EYVL N:o C 66, 3.3.1997, s. 23. (4) EYVL N:o C 107, 5.4.1997, s. 3.